טרור בגרמניה

אנדרטה לזכר חללי הפיגוע באולימפיאדת מינכן ב-1972
לאורך ההיסטוריה, חוותה גרמניה פעולות טרור רבות שהתבצעו על אדמתה, במיוחד לאורך שנות קיומה של רפובליקת ויימאר ולאורך המלחמה הקרה. פעולות טרור אלו בוצעו על ידי קבוצות מקומיות המזוהות עם הימין הרדיקלי ועם השמאל הרדיקלי, אך גם על ידי ארגוני טרור זרים.

הטרור דעך במידת מה בתקופה שלאחר תום המלחמה הקרה ואיחוד גרמניה, אך פרץ שוב אל פני השטח בשני העשורים האחרונים עם עלייה בפעולות הטרור האיסלאמי לצד פעולות טרור נוספות מצד קבוצות קיצוניות, ימניות ושמאליות כאחד. העלייה בטרור האסלאמי הובילה את הממשלה הגרמנית לנקוט בצעדים שמטרתם להגביר את האבטחה ולהלחם בתאי הטרור. העלייה בטרור האסלאמי בגרמניה נקשרת אל צעירים רבים, מהגרים וילידי גרמניה כאחד, שנחשפים לתכנים קיצוניים עוד בשהותם בגרמניה, מטיילים למדינות איסלאמיות כמו תורכיה, אפגניסטן, פקיסטן וחבל צ'צ'ניה שברוסיה, שם מאמצים אל חיקם אידאולוגיות ג'יהאדיסטיות ויוצרים קשרים עם ארגוני הטרור.<ref></ref>

== טרור בתקופת רפובליקת ויימאר ==
תבוסת גרמניה במלחמת העולם הראשונה הובילה את גרמניה למצב של תוהו ובוהו פוליטי וכלכלי, אותו ניצלו ארגונים רדיקליים שזממו להשתלט על השלטון בגרמניה בכוח הזרוע. אותם ארגונים, מהימין הרדיקלי ומהשמאל הרדיקלי כאחד, הקימו מיליציות חמושות והתנקשו בחיי בכירים ברפובליקה. בין אירועי ההתנקשות הבולטים באותה תקופה נמנים רצח שר החוץ היהודי ולטר רתנאו בידי שלושה פעילי ימין רדיקלי ב-1922, וההתנקשות בבכירי המשטרה פול אנלאוף ופרנץ לנק בידי חברי המפלגה הקומוניסטית ב-1931.

== בגרמניה המערבית והמאוחדת ==
המלחמה הקרה, ובמיוחד שנות ה-70, התאפיינה בפעולות טרור רבות שהתבצעו על אדמת גרמניה המערבית מצד ארגוני שמאל רדיקלי, ששיאן היה בתקופה המכונה "הסתו הגרמני" של 1977 . פעולות טרור נוספות בוצעו בשנות ה-80 וה-90.

חלק מהתארגנויות הטרור שפעלו באותה עת היו התארגנויות שמקורן מחוץ לגרמניה, במיוחד התארגנויות פלשתיניות כמו ספטמבר השחור, וחלקן קיבלו סיוע זר, במיוחד מהמשטר הקומוניסטי של מזרח גרמניה.

בין ארגוני הטרור שפעלו בגרמניה המודרנית נמנים יחידת אטומוואפן, המחתרת הנאו-נאצית, ארגון "קומבט 18", חזית הפעולה הנאציונל סוציאליסטית, קבוצת "הפ-קקסל", סיעת הצבא האדום, תאי המהפכה, החזית הדמוקרטית לשחרור פלשתין, תנועת ה-2 ביוני, התא האנטי-אימפריאליסטי, ארגון רוטה-צורה, אל-קאעידה, דאעש, אנצאר אל-אסלאם, הצבא האירי הרפובליקני הזמני (PIRA), ספטמבר השחור והזאבים האפורים.

=== פיגועי טרור בגרמניה המודרנית ===
{| class="wikitable" cellpadding="4"
! style="width:10%" |תאריך
! style="width:10%" |מקום
! style="width:13%" |סוג
! style="width:2%" |הרוגים
! style="width:2%" |פצועים
! style="width:13%" |גורם מבצע
! style="width:50%" |תיאור
|-
|2 באפריל 1968
|פרנקפורט
|פיגוע הצתה
| -
| -
|סיעת הצבא האדום
|הצתה של מרכז קניות כמחאה נגד הקפיטליזם. הפעולה מיוחסת למייסדי הארגון, אנדריאס באדר וגודרון אנסלין.
|-
|11 באפריל 1968
|ברלין
|פיגוע ירי
| -
|1
|יוזף בכמן
|ניסיון להתנקש בחייו של רודי דוצ'קה, דמות בולטת בשמאל הגרמני.
|-
|10 בפברואר 1970
|מינכן
|פיגוע ירי וזריקת רימון
|1
|13
|פת"ח
|מתקפת הטרור בנמל התעופה של מינכן (1970): מחבלים פלשתיניים חברי ארגון הפת"ח, השליכו רימוני יד על נוסעי אל על בטיסה 435, ממינכן ללונדון. בפיגוע נרצח ישראלי שנשכב על הרימון שהשליכו המחבלים לאוטובוס והציל חיי רבים בנוסף נפצעו 13 בני אדם, מהם חמישה ישראלים, וביניהם השחקנית חנה מרון,
|-
|13 בפברואר 1970
|מינכן
|פיגוע הצתה
|7
|10
|אנרכיסטים
|מרכז יהודי במינכן נשרף עד היסוד. החקירה, שחודשה ב-2012 קשרה את המעשה עם קבוצה אנרכיסטית שפעלה באזור באותה תקופה.
|-
|2 בפברואר 1972
|ברלין
|פיגוע תופת
|1
| -
|תנועת ה-2 ביוני
|מחבלים פוצצו שני רכבים ומועדון יאכטות שהיה שייך לצבא הבריטי כנקמה על יום ראשון העקוב מדם.
|-
|11 במאי 1972
|פרנקפורט
|פיגוע תופת
|1
|13
|סיעת הצבא האדום
|בפיגוע שהתרחש בבסיס צבא אמריקני נרצח קצין צבא ו-13 חיילים נוספים נפצעו.
|-
|24 במאי 1972
|היידלברג
|פיגוע מכונית תופת
|3
|5
|סיעת הצבא האדום
|מכונית תופת התפוצצה מחוץ לבסיס צבאי אמריקני וגרמה למותם של 3 חיילים.
|-
|5 בספטמבר 1972
|מינכן
|פיגוע מיקוח
|12
| -
|ספטמבר השחור
|חטיפתם ורציחתם של 11 ספורטאים ישראלים באולימפיאדת מינכן
|-
|7 באפריל 1977
|קרלסרוהה
|פיגוע ירי
|3
| -
|סיעת הצבא האדום
|פיגוע ירי בו נרצח ברכבו התובע הכללי של גרמניה המערבית, ביחד עם נהג הרכב ופקיד ממשלתי נוסף שמת מפצעיו 6 ימים לאחר הפיגוע.
|-
|30 ביולי 1977
|אובראורסל
|פיגוע ירי ונסיון חטיפה
|1
| -
|סיעת הצבא האדום
|יורגן פונטו, בנקאי גרמני ומנהל בנק דרזדנר, נורה ונרצח בביתו על ידי קבוצת מחבלים במהלך ניסיון חטיפה
|-
|5 בספטמבר 1977
|קלן
|פיגוע ירי וחטיפה
|5
| -
|סיעת הצבא האדום
|חטיפתו ורציחתו של הנס מרטין שלאייר: מחבלי "סיעת הצבא האדום" תקפו רכב שבו נסע הנס מרטין שלאייר, איש עסקים. המחבלים חטפו את שלאייר ורצחו 4 שוטרים נוספים שהוזעקו לזירה. המחבלים דרשו מראש הממשלה דאז הלמוט שמידט לשחרר מספר חברים נוספים בארגון הטרור שנידונו למאסר, ולאחר שגילו במהלך עסקת חילופי השבויים כי האסירים מתים, רצחו את שלאייר. הפיגוע אפיין את שיאו של "הסתו הגרמני" של 1977.
|-
|22 באוגוסט 1980
|המבורג
|פיגוע הצתה
|2
| -
|"קבוצת הפעולה הגרמנית"
|מחבלים המשתייכים לימין הרדיקלי הציתו בית שבו שכנה משפחת מהגרים מווייטנאם.
|-
|27 בספטמבר 1980
|מינכן
|פיגוע התאבדות
|12
|213
|גונדולף קוהלר
|מחבל נאו-נאצי פוצץ את עצמו במהלך פסטיבל הבירה אוקטוברפסט.
|-
|15 בינואר 1982
|ברלין
|פיגוע תופת
|1
|46
|פת"ח
|תינוקת נרצחה ו-46 נוספים נפצעו בפיצוץ מטען חבלה במסעדה היהודית "מפגש ישראל".
|-
|11 במאי 1982
|פרנקפורט
|התנקשות
|1
| -
|התא המהפכני
|שר הכלכלה של מדינת הסן נרצח בביתו.
|-
|25 באוגוסט 1983
|ברלין
|פיגוע תופת
|2
|23
|הצבא הארמני הסודי לשחרור ארמניה וקרלוס התן
|מטען חבלה התפוצץ בקומה החמישית של שגרירות צרפת במערב ברלין, וגרם להתמוטטותו של חלק ממבנה השגרירות.
|-
|1 בפברואר 1985
|מינכן
|פיגוע ירי
|1
| -
|סיעת הצבא האדום
|ארנסט צימרמן, איש עסקים, נורה למוות בראשו על ידי מחבל חמוש בתת מקלע.
|-
|19 ביוני 1985
|פרנקפורט
|פיגוע תופת
|3
|74
|ארגון אבו נידאל
|מטען חבלה שהונח בידי מחבלים פלשתיניים התפוצץ בנמל התעופה של פרנקפורט.
|-
|8 באוגוסט 1985
|בסיס ריין-מיין
|פיגוע מכונית תופת
|2
|20 
|סיעת הצבא האדום ופעולה ישירה
|מכונית תופת התפוצצה מחוץ למפקדת הצבא האמריקני בריין-מיין וגרמה למותם של שני אמריקנים ולפציעתם של כ-20 נוספים. הפיגוע בוצע בשיתוף פעולה עם ארגון הטרור הצרפתי "פעולה ישירה".
|-
|4 באפריל 1986
|ברלין
|פיגוע תופת
|3
|231
|ממשלת לוב
|הפיגוע במועדון לה בל בברלין: מטען חבלה ברחבת הריקודים של מועדון הלילה "La Belle", מועדון פופולרי בקרב החיילים האמריקנים ששירתו באזור, התפוצץ וגרם לרציחתם של 3 בני אדם, מהם שני חיילי הצבא האמריקני.
|-
|9 ביולי 1986
|מינכן
|פיגוע תופת
|2
| -
|סיעת הצבא האדום
|פיזיקאי שעבד עבור חברת סימנס נרצח ביחד עם נהגו לאחר שרכבם התפוצץ כתוצאה ממטען חבלה שהונח בתוכו.
|-
|23 במרץ 1987
|ריינדאלן
|פיגוע מכונית תופת
| -
|31
|הצבא האירי הרפובליקני הזמני (PIRA)
|פיגוע בבסיס של חיל האוויר הבריטי שבוצע על ידי אנשי המחתרת האירית
|-
|19 ביוני 1989
|אוסנבריק
|פיגוע תופת
| -
| -
|הצבא האירי הרפובליקני הזמני (PIRA)
|מטען חבלה התפוצץ בסמוך לבסיס "קוובק" של הצבא הבריטי. את הפיגוע ביצעו אנשיה של דונה מגוויר, שהוגדרה דאז "הטרוריסטית המסוכנת ביותר באירופה".
|-
|30 בנובמבר 1989
|באד הומבורג
|פיגוע תופת
|1
|1
|סיעת הצבא האדום
|אלפרד הרהאוסן, בנקאי גרמני ונשיא הדויטשה בנק שהוגדר בתור "האיש החזק ביותר במערב גרמניה", נרצח לאחר שמטען חבלה התפוצץ ברכבו. נהג הרכב נפצע אנושות.
|-
|13 בפברואר 1991
|בון
|פיגוע ירי
| -
| -
|סיעת הצבא האדום
|מחבל ביצע ירי ברובה צלפים אל עבר מבנה השגרירות האמריקנית.
|-
|16 ביוני 1991
|פרידריכסהאפן
|פיגוע דקירה
|1
| -
|זאב בודד
|מחבל נאו-נאצי דקר למוות מהגר אפריקני בן 36 מאנגולה על רקע גזעני.
|-
|12 באוקטובר 1991
|הולצמינדן
|פיגוע ירי
|2
| -
|קבוצת הפעולה למען השמדת מדינת המשטרה
|שני שוטרים נפלו למארב שהוצב עבורם בידי ארגון טרור אנרכיסטי ונורו למוות. המחבלים נתפסו ארבעה ימים לאחר מכן.
|-
|24 באוגוסט 1992
|קובלנץ
|פיגוע ירי
|1
|7
|אנדי יוהן ה.
|מחבל נאו-נאצי ביצע ירי אל עבר קהל שהורכב מחסרי בית ופאנקיסטים. המחבל נתפס והורשע ברצח ובשבעה נסיונות רצח.
|-
|23 בנובמבר 1992
|מולן
|פיגוע הצתה
|3
| -
|נאו-נאצים
|מחבלים נאו-נאצים השליכו בקבוק תבערה אל בית בו התגוררה משפחת מהגרים ממוצא תורכי ושלושת בני המשפחה שישבו בו נשרפו למוות.
|-
|29 במאי 1993
|זולינגן
|פיגוע הצתה
|5
|14
|נאו-נאצים
|ארבעה מחבלים גלוחי ראש הציתו בית בו שכנה משפחה גדולה של מהגרים ממוצא תורכי. בשרפה נספו שתי נשים ושלוש ילדות, ו-14 בני משפחה נוספים וביניהם ילדים נפצעו בדרגות חומרה שונות.
|-
|17 בנובמבר 1993
|קלן
|פיגוע ירי
| -
| -
|התא האנטי-אימפריאליסטי
|מחבל ירה לעבר בית אגודת הפועלים "Gesamtmetall".
|-
|27 באוקטובר 1994
|באד פריינוולדה
|פיגוע הצתה
| -
| -
|Das K.O.M.I.T.E.E.
|מבנה שהיה שייך לבונדסוור נשרף לחלוטין.
|-
|28 ביוני 1996
|אוסנבריק
|פיגוע מרגמה
| -
| -
|הצבא האירי הרפובליקני הזמני (PIRA)
|מרגמות נורו לעבר בסיס "קוובק" של הצבא הבריטי.
|-
|20 באוקטובר 1996
|לייפציג
|פיגוע דקירה
|1
| -
|נאו-נאצים
|מהגר ממוצא סורי נדקר למוות בידי נאו נאצים לאחר שלטענתם איים עליהם ותקף אותם מילולית.
|-
|23 בפברואר 1997
|רוזבורג
|פיגוע ירי
|1
|1
|קיי דיזנר
|מחבל נאו-נאצי פתח באש לעבר שוטרים בכביש המהיר הסמוך, רצח אחד ופצע אחר.
|-
|9 ביוני 2004
|קלן
|פיגוע תופת
| -
|22
|המחתרת הנאו-נאצית
|מטען צינור שהתפוצץ באזור הומה אדם המזוהה עם קהילת המהגרים התורכית
|-
|9 בספטמבר 2000 - 25 באפריל 2007
|מינכן, נירנברג, היילברון, דורטמונד, רוסטוק, קאסל
|פיגועי ירי, רצח סדרתי
|10
|1
|המחתרת הנאו-נאצית
|סדרת מעשי רצח שביצעה המחתרת הנאציונל-סוציאליסטית ברחבי גרמניה בין 2000-2007
|-
|26 בפברואר 2009
|בורג דיי מגדבורג
|פיגוע הצתה
| -
| -
|הקבוצה המזוינת
|שני מחבלים חברי ארגון השמאל הרדיקלי "הקבוצה המזוינת" (Militante gruppe) הציתו ושרפו רכב של הבונדסוור.
|-
|11 בנובמבר 2009
|פרנקפורט
|פיגוע הצתה
| -
| -
|זאב בודד
|מחבל, שהכריז על עצמו כשייך למחתרת הפיקטיבית "תנועת אור השחר", הצית בנק תוך שימוש בפצצת תבערה. המחבל לקח אחריות על אירועי הצתה של מספר בנקים נוספים, כביכול בשם הארגון, עד שנתפס ב-2010.
|-
|30 בדצמבר 2009
|ברלין
|פיגוע תופת
| -
| -
|Revolutionäre Aktionszellen (RAZ) 
|פעילי שמאל רדיקלי הניחו מטען חבלה מחוץ לבניין ששימש כסוכנות השמה לעבודה.
|-
|4 בפברואר 2010
|ברלין
|פיגוע תופת
| -
| -
|Revolutionäre Aktionszellen (RAZ) 
|פעילי שמאל רדיקלי הניחו מטען חבלה מחוץ לבניין ששימש כמרכז כלכלי בברלין.
|-
|19 בנובמבר 2010
|ברלין
|פיגוע הצתה
| -
| -
|Revolutionäre Aktionszellen (RAZ) 
|פעילי שמאל רדיקלי הציתו בניין ממשלתי בברלין תוך שימוש בפצצת תבערה.
|-
|2 במרץ 2011
|פרנקפורט
|פיגוע ירי
|2
|2
|עריד אוקה
|מחבל מוסלמי ממוצא אלבני, מהגר מקוסובו, פתח באש לעבר אוטובוס ששימש את חיילי חיל האוויר האמריקני, רצח שניים ופצע שניים נוספים. בחקירתו טען המחבל כי ביצע את הפיגוע כנקמה על "פשעיה" של ארצות הברית במלחמה באפגניסטן.
|-
|3 בדצמבר 2011
|גטינגן
|פיגוע הצתה
| -
| -
|Revolutionäre Aktionszellen (RAZ) 
|פעילי שמאל רדיקלי הציתו את בניין בית המשפט בגטינגן.
|-
|14 במאי 2012
|פוסטדם
|פיגוע הצתה
| -
| -
|החברים של לוקניקוס
|פעילי זכויות אדם מיוון, שכינו עצמם בשם "החברים של לוקניקוס"<ref>לוקניקוס הוא שמו של כלב משטרה מפורסם ביוון, שהשתתף באותה עת בדיכוי ההפגנות נגד מדיניות הצנע שהתקיימו ביוון בין 2010-2012.</ref> הציתו את רכבו של הורסט רייכנבך, בכיר באיחוד האירופי, והשחיתו את תכולת ביתו, כמחאה על מדיניות הצנע שהונהגה ביוון.
|-
|17 בספטמבר 2015
|קלן
|פיגוע דקירה
| -
|5
|פרנק ס.
|פרנק ס', פעיל ימין רדיקלי, דקר את הפוליטיקאית הגרמנייה הנרייטה רקר ופצע אותה אנושות. הרקע לדקירה הוא התנגדותו למדיניות עידוד ההגירה אותה קידמה רקר. כמו כן, דקר ארבעה אנשים נוספים שניסו לפרוק אותו מנשקו.
|-
|17 באוקטובר 2015
|ברלין
|פיגוע דקירה
| -
|1
|רפיק מוחמד יוסף
|מחבל מוסלמי ממוצא כורדי ניסה להתנקש בחייו של ראש ממשלת עיראק בשעה שביקר בגרמניה. המחבל נורה ונהרג.
|-
|1 בנובמבר 2015
|פרייטאל
|פיגוע תופת
| -
|1
|קבוצת פרייטאל
|פעילי ימין רדיקלי פוצצו מטען חבלה מאולתר בסמוך למבנה ששימש מקלט למהגרים.
|-
|5 בפברואר 2016
|הנובר
|פיגוע הצתה
| -
| -
|סאלח ס.
|מחבל מוסלמי בן 17 השליך שני בקבוקי תבערה לעבר קניון הומה אדם. המחבל הורשע ב-7 נסיונות רצח לאחר שבחקירתו הודה כי מטרתו היתה "להרוג כמה שיותר אנשים".
|-
|26 בפברואר 2016
|הנובר
|פיגוע דקירה
| -
|1
|צפייה ס.
|שוטר נפצע קשה לאחר שנדקר בידי נערה בת 15, אחותו של המחבל מהפיגוע הקודם. לטענתה, פעלה המחבלת "בשליחות המדינה האסלאמית".
|-
|16 באפריל 2016
|אסן
|פיגוע תופת
| -
|3
|יוסף ט. ומוחמד ב.
|שני צעירים מוסלמים השליכו מטען חבלה מאולתר לעבר מקדש סיקי כיוון שהאמינו כי הסיקים הם "כופרים".
|-
|19 ביולי 2016
|וירצבורג
|פיגוע גרזן
| -
|5
|ריאז חאן אחמדזאי
|מחבל מוסלמי ממוצא אפגני תקף בגרזן אזרחים שהמתינו לרכבת בתחנת הרכבת בעיר, תוך כדי צרחות "אללהו אכבר". המחבל ניסה לתקוף את השוטרים שהוזעקו לזירה, אך נורה ונהרג בטרם הספיק לפגוע בהם.
|-
|22 ביולי 2016
|מינכן
|פיגוע ירי
|9
|16
|עלי דיוויד סונבולי
|פיגוע הירי במינכן: צעיר איראני-גרמני בן 18 פתח באש אל עבר הסועדים בסניף מקדונלד'ס שמול קניון אולימפיה, אחר-כך נכנס לקניון, והמשיך במסע הירי. לאחר מכן ברח מהמקום. למחרת הוא נמצא מת לאחר שהתאבד בירייה בראשו.
|-
|24 ביולי 2016
|אנסבך
|פיגוע התאבדות
| -
|15
|המדינה האסלאמית
|הפיגוע באנסבך: מחבל מוסלמי ממוצא סורי פוצץ את עצמו בסמוך לבר יין שבאנסבך. 15 אנשים נפצעו. בחקירת הפיגוע התגלה כי המחבל תכנן להכנס לפסטיבל מוזיקה בו נכחו כ-2500 איש, אך סורב להכנס למקום, ובכך נמנע פיגוע גדול יותר. זהו פיגוע ההתאבדות האיסלאמי הראשון על אדמת גרמניה.
|-
|26 בספטמבר 2016
|דרזדן
|פיגוע תופת
| -
| -
|נינו ק.
|מחבל המזוהה עם הימין הרדיקלי הניח שני מטעני צינור, האחד בסמוך למרכז הקונגרסים בדרזדן והשני בסמוך למסגד.
|-
|19 בדצמבר 2016
|ברלין
|פיגוע דריסה
|12
|56
|המדינה האסלאמית
|פיגוע הדריסה בברלין: מחבל מוסלמי ממוצא תוניסאי, חבר דאעש, התפרץ לשוק חג המולד בברלין כשהוא נוהג במשאית גנובה על מנת לדרוס למוות עוברים ושבים. אחד ההרוגים בפיגוע היה נהג המשאית, ממוצא פולני, שנרצח כאשר חטף המחבל את משאיתו.
|-
|28 ביולי 2017
|המבורג
|פיגוע דקירה
|1
|6
|אחמד אלחאו
|מחבל מוסלמי ממוצא פלשתינאי התפרץ לסופרמרקט ודקר את השוהים בו תוך כדי צרחות "אללהו אכבר". בפיגוע נרצח אדם בן 50 ו-6 נוספים נפצעו. המחבל נתפס וב-2018 נידון למאסר עולם.
|-
|מרץ 2018
|ערים רבות בגרמניה
|סדרת פיגועי הצתה
| -
| -
|כורדים ופעילי שמאל רדיקלי
|גל הצתות של מסגדים המזוהים עם קהילת המהגרים התורכית על רקע הסכסוך התורכי-כורדי
|-
|12 במרץ 2018
|גוטרסלו
|פיגוע הצתה
| -
| -
|פעילי שמאל רדיקלי
|כ-6,500 איש בעיירה נותרו ללא חשמל במשך שעות לאחר שתחנת כוח הוצתה על ידי פעילי שמאל רדיקלי מתא הטרור "Vulkangruppe NetzHerrschaft zerreißen"
|-
|26 במרץ 2018
|גוטרסלו
|פיגוע הצתה
| -
| -
|אנרכיסטים
|מחבלים שהשתייכו לתא אנרכו-קומוניסטי הציתו רכבים צבאיים, לדבריהם כנקמה על מבצע ענף זית שניהלה תורכיה כנגד המורדים הכורדים.
|-
|24 בדצמבר 2018
|יערות האמבאך, נורדריין-וסטפליה
|פיגוע הצתה
| -
| -
|אנרכיסטים
|תחנת שאיבה שהוקמה ביער הוצתה בידי פעילים אקו-אנרכיסטיים.
|-
|3 בינואר 2019
|דובלן
|פיגוע תופת
| -
| -
|פעילי שמאל רדיקלי
|3 פעילי שמאל רדיקלי נעצרו לאחר שהשליכו מטען חבלה לעבר מטה תנועת "אלטרנטיבה לגרמניה".
|-
|31 במאי 2019
|ברמן
|פיגוע דקירה
| -
|1
|פעילי ימין רדיקלי
|נער מוסלמי נדקר בצווארו ונפצע בתקיפה שהתרחשה על רקע שנאת מוסלמים.
|-
|2 ביוני 2019
|וולפהאגן
|פיגוע ירי
|1
| -
|סטפן ארנסט
|וולטר לובקה, פוליטיקאי גרמני ששימש כמושל מחוז קסל מטעם המפלגה הנוצרית-דמוקרטית, נורה למוות בפתח ביתו על ידי פעיל ימין רדיקלי חבר ארגון הטרור "קומבט 18".
|-
|22 ביולי 2019
|ווכטרסבך
|פיגוע ירי
| -
|1
|זאב בודד
|אזרח אפריקני נורה מרכב חולף ונהרג. היורה התאבד.
|-
|23 ביולי 2019
|ציטאו
|פיגוע תופת
| -
| -
|לא ידוע. כנראה ארגון "קומבט 18"
|מטען חבלה רב עוצמה התפוצץ בביתה של פוליטיקאית המזוהה עם השמאל. בחקירת הפיגוע עלה החשד כי ארגון הטרור הימני-רדיקלי "קומבט 18" היה מעורב בהנחת המטען.
|-
|27 בספטמבר 2019
|ברלין
|פיגוע הצתה
| -
| -
|פעילי שמאל רדיקלי
|התארגנות שמאלנית-רדיקלית נטלה אחריות לפיגוע במסגרתו נשרף מבנה ששימש כבית משפט בברלין.
|-
|9 באוקטובר 2019
|האלה
|פיגוע ירי, זריקת רימון
|2
|2
|סטפן באלייט
|פיגוע הירי בבית הכנסת בהאלה: מחבל בן 27, המזוהה עם הימין הרדיקלי, פתח באש לעבר בית כנסת הומה אדם בשעה שהתקיימה בו תפילת יום הכיפורים.
|-
|19 בפברואר 2020
|הנאו
|פיגוע ירי
|10
|5
|טוביאס ראטה'ן
|פיגוע הירי בהנאו (2020): מחבל המזוהה עם הימין הרדיקלי פתח באש לעבר פאב נרגילות המזוהה עם הקהילה התורכית, ורצח 9 איש, ביניהם מנהל הפאב. לאחר מכן, נסע לביתו, שם ירה למוות באמו ופצע את אביו, ושם קץ לחייו.
|-
|18 באוגוסט 2020
|ברלין
|פיגוע דריסה
| -
|6
|מחבל מוסלמי
|מחבל מוסלמי ממוצא עיראקי דרס במכוניתו קבוצת אופנוענים בשעה שנסעו בכביש המהיר.
|-
|4 באוקטובר 2020
|דרזדן
|פיגוע דקירה
|1
|1
|מחבל מוסלמי
|מחבל מוסלמי ממוצא סורי דקר למוות תייר ופצע תייר נוסף.
|-
|26 במאי 2021
|ברלין
|פיגוע הצתה
| -
| -
|פעילי שמאל רדיקלי
|מחבלים מתא הטרור "Vulkangruppe NetzHerrschaft zerreißen" הציתו כבלים שסיפקו חשמל לפעל היצור גיגה ברלין של חברת הרכב "טסלה".
|-
|18 בספטמבר 2021
|אידר-אוברשטיין
|פיגוע ירי
|1
| -
|זאב בודד
|קופאי בן 20 נורה למוות בראשו על ידי אדם שהתנגד להגבלות הקורונה.
|-
|23 ביולי 2024
|מינדן
|פשע שנאה
|1
|1
|
|מהגר מיוון הוכה למוות בידי חוליגנים כאשר החשד הוא כי התקיפה בוצעה על רקע שנאת זרים.
|-
|23 באוגוסט 2024
|זולינגן
|פיגוע דקירה
|3
|8
|מחבל מוסלמי
|פיגוע הדקירה בזולינגן: מחבל חמוש בסכין התפרץ לפסטיבל בו שהו אנשים רבים שחגגו את השנה ה-650 לייסוד העיר, רצח שלושה בני אדם ופצע שמונה נוספים. יממה לאחר מכן, עצרו כוחות המשטרה מהגר בן 26 ממוצא סורי לאחר שהסגיר את עצמו.
|}

=== פעולות טרור שבוצעו מחוץ לגרמניה בהן נרצחו אזרחים גרמנים ===

* 11 אזרחים גרמניים נרצחו במסגרת פיגועי 11 בספטמבר.
* 6 אזרחים גרמניים נרצחו בפיגוע במועדון הלילה בבאלי שבאינדונזיה ב-2002.<ref></ref>
* 14 אזרחים גרמניים נרצחו בפיגוע בבית הכנסת אלגריבה בג'רבה שבתוניסיה ב-2002.<ref></ref>
* 12 אזרחים גרמניים (מתוך 13 שנרצחו בפיגוע) נרצחו בפיגוע התאבדות שהתרחש באיסטנבול ב-2016.
* 6 אזרחים גרמניים נחטפו לעזה במהלך מתקפת הפתע על ישראל ב-7 באוקטובר 2023. מתוכם שוחררו 5 ואחת (שני לוק) נרצחה וגופתה חולצה מעזה.<ref></ref>

== קישורים חיצוניים ==

==הערות שוליים==

*